Ballar per a donar difusió a la recuperació del patrimoni industrial
23 d’abril 2019

L’Alt Forn núm. 2 del Port de Sagunt serà l'escenari d'un ball fet per jóvens per a donar difusió a la recuperació del patrimoni industrial. Dijous que ve 25 d'abril, a les 12 hores, grups de participació infantil i juvenil del Casal Jove escenificaran la coreografia que han estat assajant les últimes setmanes en el marc del projecte ‘Work It Out’.

Este projecte naix arran de la xarxa ERIH (European Route of Industrial Heritage), a la qual pertany l'Ajuntament de Sagunt i vincula ciutats en les quals el patrimoni industrial té una forta presència en el paisatge urbà. Per este motiu, la regidoria de Joventut, el Gabinet de Comunicació de l'Ajuntament de Sagunt i la Fundació de la Comunitat Valenciana de Patrimoni Industrial i Memòria Obrera del Port de Sagunt, amb la col·laboració de l'empresa Velarte, han organitzat esta activitat que tindrà repercussió a tot Europa.

L'objectiu de la xarxa ERIH amb esta activitat és escenificar la mateixa _performance_, coreografia i música, realitzada per grups de jóvens en 39 monuments del patrimoni industrial de tot Europa per a donar visibilitat a eixos espais industrials i cridar l’atenció per a la seua conservació i posada en valor. Sagunt serà l'única ciutat espanyola que participarà en el projecte i servirà per a commemorar entre totes les ciutats participants el pròxim 1 de maig com el Dia de la Cultura Industrial i Treballadora.

La joventut serà qui ostente el major protagonisme en esta activitat amb el seu esforç i dedicació. A més com a element en comú, totes les persones participants portaran la mateixa gorra i podran compartir una jornada festiva amb un escenari espectacular. De l'1 fins al 31 de maig, en les xarxes socials es podrà compartir el vídeo creat incloent les etiquetes #erihworkitout i #sagunto. L'objectiu del concurs és atorgar premis econòmics a les tres ciutats de tot Europa amb més _likes_ en el mur comú visible en [https://erih-workitout.eu](https://erih-workitout.eu/)

En este sentit, des de l'organització animen tota la ciutadania a compartir en xarxes socials esta experiència i que Sagunt, la Comunitat Valenciana i Espanya, reba quants més vots possibles millor, i d'esta forma aportar el nostre granet d'arena de suport a la conservació i posada en valor.​

![](/media/kgloieue/38-190417_erih_hashtag_poster_34_sagunto_cuerpo.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/ballar-per-a-donar-difusio-a-la-recuperacio-del-patrimoni-industrial/ "Facebook")
*   [](http://twitter.com/share?url=https://aytosagunto.es/va/actualitat/ballar-per-a-donar-difusio-a-la-recuperacio-del-patrimoni-industrial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ballar-per-a-donar-difusio-a-la-recuperacio-del-patrimoni-industrial/ "Linked In")
*   [](mailto:?body=https://aytosagunto.es/va/actualitat/ballar-per-a-donar-difusio-a-la-recuperacio-del-patrimoni-industrial/)